19/04/2010 | Administración LocalMunicipal
Dumbría
Convocatoria concurso-oposición promoción interna praza administrativo

ANUNCIO Por resolución da alcaldía de data 08/04/2010 aprobáronse as bases reguladoras das probas selectivas para a provisión en propiedade por concurso-oposición en quenda de promoción interna de ingregración social de persoas minusválidas dunha praza de Administrativo de Administración Xeral. É obxecto das presentes bases, a provisión en propiedade da praza que se inclúe na oferta de emprego público 2010, aprobada por resolución da alcaldía de 24/02/2010, (BOP núm.39 de 1/3/2010) coas seguintes características: “ Grupo C, subgrupo C1; clasificación: Administración Xeral; subescala administrativa; número de vacantes: 1; denominación: administrativo-tesoureiro. Promoción interna. De conformidade co disposto no art.16.3 da Lei 7/2007 de 12 de abril do Estatuto Básico do Empregado Público establécese a promoción interna vertical con discriminación positiva e reserva da praza para peroas con discapacidade (art.1.2 da Lei 51/2003 de 2 de decembro) de integración social de persoas minusválidas. O sistema selectivo é o de concurso-oposición. En cumprimento do disposto no art.59 da Lei 7/2007, do 12 de abril, do Estatuto Básico do Empregado Público así como no Real Decreto 2271/2004 de 3 de decembro e Lei 13/1982 de integración social dos minusválidos, resérvase a praza para ser cuberta entre persoas que cumpran os requisitos da cláusula 2ª e conten con discapacidade, cun grao de minusvalía igual ou superior ao 33%. No caso de quedar vacante, será convocada aos restantes efectivos do persoal do concello. Para tomar parte nas probas de selección será necesario: Ser funcionario/a de carreira do Concello de Dumbría, pertencendo á Escala de Administración Xeral, subescala auxiliar administrativo e grupo de calsificación C2, do art.76 da Lei 7/2007, do 12 de abril, do Estatuto Básico do Empregado Público ou ser persoal laboral fixo do concello de Dumbría, que desempeñe funcións de persoal funcionario (DT 2ª da citada Lei). Ter unha antigüidade de, alomenos, dous anos na Escala de Administración Xeral, subescala administrativa, o día de remate do prazo de presentación de solicitudes de participación, segundo o disposto no art.76 do Real Decreto 364/1995, do 10 de marzo, polo que se aproba o Regulamento xeral de ingreso do persoal ó servizo da Administración xeral do Estado e de provisión de postos de traballo e promoción profesional dos funcionarios civís da Administración Xeral do Estado. Estar en posesión ou en condicións de obter á data de remate do prazo de presentación de solicitudes, o título de Bacherelato ou técnico, ou ter unha antigüidade de dez anos na subescala de auxiliares de administración xeral do Concello. Acreditar a sua condición de discapacidade cun grao de minusvalía igual ou superior ao 33%. ( art.59 da Lei 7/2007, do 12 de abril, do Estatuto Básico do Empregado Público así como no Real Decreto 2271/2004 de 3 de decembro e Lei 13/1982 de integración social dos minusválidos, Lei 51/2003 de 2 de decembro). As solicitudes, requerindo tomar parte nas correspondentes probas de selección, nas que os/as aspirantes farán constar que reúnen as condicións esixidas nas presentes bases, dirixiranse ó Sr. alcalde, e presentaranse no Rexistro de entrada do Concello, ou ben, mediante o procedemento que regula o art.38.4 da Lei 30/92, do 26 de novembro, no prazo de vinte dias naturais contados a partir do día seguinte ó da publicación do anuncio da convocatoria no Boletín Oficial do Estado. Así mesmo, as bases da convocatoria publicaranse no boletín oficial da provincia e no taboleiro de anuncios da Casa do Concello. A solicitude deberá ir acompañada por: - Fotocopia do DNI ou, no seu caso, pasaporte. - Fotocopia compulsada do título que permite o acceso ó grupo C1. - Xustificante do pago dos dereitos de exame que ascenden a 20,00 euros. - Listado ordeado de méritos a ter en conta na fase de concurso (fotocopia compulsada). - Acreditación do grao de minusvalía igual ou superior ao 33%. Expirado o prazo de presentación de instancias, a Alcaldía ditará resolución no prazo de 1 mes, declarando aprobada a lista provisional de admitidos e excluídos. En dita resolución que se publicará no boletín oficial da provincia e no taboleiro de anuncios do Concello, sinalarase un prazo de dez dias hábiles para corrección. Transcorrido o prazo de corrección, pola Alcaldía aprobarase a lista definitiva de aspirantes admitidos e excluídos, que se publicará no taboleiro de anuncios do Concello. Na nesma farase constar a composición do tribunal calificador e o día, hora e lugar en que haberán de realizarse as probas. O tribunal cualificador designarase a tenor, e de conformidade co sinalado no art.60 da Lei 7/2007, do 12 de abril, do Estatuto Básico do Empregado Público e estará composto por: Presidente: un funcionario de Administración local con habilitación de carácter estatal. Secretario: o secretario do concello ou un funcionario do grupo C1 ou superior. Vogais: tres empregados públicos da Administración local, autonómica ou estatal. Os membros do tribunal, que serán designados cos seus respectivos suplentes, haberán de posuir, a título individual, titulación de grao igual ou superior ó esixido para acceder á praza. O tribunal cualificador deberá constituirse na data que designe o presidente. O tribunal non poderá actuar nin constituirse sen a presenza da metade máis un dos seus membros, titulares ou suplentes, indistintamente, e sempre o presidente e o secretario, e a súa actuación axustarase estrictamente ás bases da convocatoria. Non obstante, o tribunal queda facultado para adoptar as medidas necesarias para o mantemento da orde e boa marcha do proceso selectivo. A abstención e recusación dos membros do tribunal, será de conformidade cos arts 28 e 29 da Lei 30/1992, do 26 de novembro, do réxime xurídico das administracións públicas e do procedemento administrativo común. O procedemento de selección constará de duas fases, unha de concurso e outra de oposición. A) FASE DE CONCURSO A fase de concurso, que será previa á de oposición, non terá carácter eliminatorio, nin poderá terse en conta para superar as probas da fase de oposición. Para o devandito concurso acompañarase relación circunstancial dos méritos que se alegan unindo á citada relación os documentos acreditativos dos mesmos, pois non se tomarán en consideración nin serán avaliados aqueles que non queden acreditados no prazo de presentación de instancias. A puntuación máxima na fase de concurso será de sete puntos. Baremo de méritos: a) Experiencia profesional: a puntuación máxima deste apartado será de tres (3) puntos. Servizos prestados no Concello de Dumbría en praza do grupo C2, auxiliar administrativo (agás os dous anos de antiguidade sinalados no art.22 da Lei 30/1984) ou en praza de persoal laboral fixo do concello de Dumbría, que desempeñe funcións de persoal funcionario (DT 2ª da citada Lei).: 0,4 puntos por ano traballado. Servizos prestados en calquera outra Administración Pública en praza do grupo C2, auxiliar administrativo: 0,3 puntos por ano traballado. b) Formación: A puntuación máxima deste apartado será de tres (3) puntos. Por formación relacionada coas tarefas propias da Administración Local, impartida polas Administracións Públicas, Universidades, centros públicos ou concertados, organismos oficiais e demais formación homologada: Cursos de ata 20 horas: 0,30 puntos por curso. Cursos de máis de 20 horas: 0,50 puntos por curso. Cursos de máis de 100 horas: 1.00 punto por curso. B) FASE DE OPOSICION A fase de oposición constará de tres exercicios de carácter obrigatorios e eliminatorios. Primeiro exercicio.–Consistirá en desenvolver por escrito, no prazo máximo dunha hora un tema a elixir, de entre dous propostos polo tribunal entre os que figuran no programa que se achega as bases. Segundo exercicio.–Consistirá en realización dunha proba de carácter eminentemente práctico determinada polo tribunal, tendo en conta as funcións propias da Subescala Administrativa de Administración Xeral-Tesoureiro. Terceiro exercicio.–Consistirá en traducir do castelán ó galego un texto sinalado polo tribunal nun tempo máximo de 30 minutos. Este exercicio cualificarase como “apto” ou non “apto”. Estarán exentos de realizar este exercicio os aspirantes que acrediten a súa capacidade mediante a presentación do correspondente certificado de aptitude do curso de lingua galega Celga 4, ou equivalente expedido polo organismo oficial competente, no prazo de presentación de instancias. Os dous primeiros exercicios cualificaranse de 0 a 10 puntos e será preciso acadar unha puntuación mínima de 5 puntos en cada un deles para superalos. A puntuación total obterase sumando a obtida en tódolos exercicios. Dando cumprimento o disposto na disposición transitoria do decreto lexislativo1/2008, do 13 de marzo, os aspirantes dispoñen de liberdade de elección de lingua galega ou de lingua castelán na realización das probas selectivas. CUALIFICACION FINAL Para os efectos de establecer a orde de cualificación definitiva dos aspirantes, ós puntos da fase de concurso sumaranse a puntuación obtida na fase de oposición. Quedarán eliminados aqueles aspirantes que non acaden a puntuación mínima esixida na fase de oposición (10 puntos). Unha vez rematada a cualificación dos aspirantes, o tribunal publicará no taboleiro de anuncios da Casa do Concello, relación de aprobados/as por orde de puntuación, que remitirá xunto coa acta da derradeira sesión ó presidente da Corporación ós efectos de tramitación do pertinente nomeamento. O tribunal que se designe para xulgar o proceso selectivo non poderá propor o acceso a condición de funcionario dun número superior de aprobados/as ó de prazas convocadas. O/a aspirante proposto tomará posesión no prazo dun mes a partir da publicación do nomeamento, para o que presentará os seguintes documentos: – Copia autenticada do DNI ou pasaporte, no seu caso. – Copia autenticada ou fotocopia (que deberá presentar acompañada do orixinal para a súa compulsa) do título esixido. – Certificado médico acreditativo de non padecer enfermidade ou eiva física que impida o normal exercicio da función a desempeñar. – Declaración xurada ou promesa de non ter sido separado, mediante procedemento disciplinario, de ningunha administración pública, nin atoparse inhabilitado para o exercicio de funcións públicas. Aqueles que xa ostentasen a condición de funcionarios públicos, estarán exentos de xustificar documentalmente as condicións e requisitos xa demostrados para obter o seu anterior nomeamento, debendo presentar certificación da Administración Pública da que dependan, acreditando a súa condición e cantas circunstancias consten no seu expediente persoal. Aqueles que non presenten a documentación (salvo casos de forza maior) non poderán ser nomeados, quedando anuladas todas as súas actuacións, sen prexuízo da responsabilidade en que poideran haber incorrido por falsidade na súa instancia O persoal nomeado quedará suxeito ó réxime de incompatibilidades do sector público, conforme a normativa vixente. As presentes bases e convocatoria poderán ser impugnadas de conformidade co establecido na Lei 30/1992, do 26 de novembro, do réxime xurídico das administracións públicas e do procedemento administrativo común. Contra a convocatoria e as súas bases, que esgotan a via administrativa, poderase interpoñer polos interesados recurso de reposición no prazo de un mes perante a Alcaldía, previo ó contencioso-administrativo no prazo de dous meses perante o Xulgado do Contencioso-Administrativo, a partir do día seguinte ó da publicación do seu anuncio no Boletín Oficial da Provincia da Coruña (art.46 da Lei 29/1998, de 13 de xullo, reguladora da xurisdicción contencioso-administrativa). D./D.ª., maior de idade, con enderezo a efectos de notificación en.…, e teléfono …. EXPOÑO: Que convocado polo Concello de Dumbría o proceso selectivo para o acceso a unha plaza de Administrativo en quenda de promoción interna de ingregración social de persoas minusválidas. Declaro baixo a miña responsabilidade: Que reúno todos e cada un dos requisitos esixidos nas bases da convocatoria para poder participar no proceso selectivo e SOLICITO: Que se teña por presentada a miña solicitude, dentro do prazo concedido, e a estes efectos sexa admitido para tomar parte no devandito proceso de selección. Dumbría, … de … de 2010. SR. ALCALDE DO CONCELLO DE DUMBRIA Temario Tema 1.–A Constitución española de 1978. Estructura e principios xerais. O Tribunal Constitucional. A reforma da Constitución. Tema 2.–Dereitos e deberes fundamentais dos españois. A súa garantía e suspensión. Tema 3.–A organización do estado na Constitución: organización institucional e organización territorial. A Coroa. As Cortes Xerais. O valedor do pobo. O Tribunal de Contas. Tema 4.–O Poder Xudicial: principios constitucionais. Organización xudicial. O Consello Xeral do Poder Xudicial. O Ministerio Fiscal. Tema 5.–O Goberno e a Administración. Relacións do Goberno coas Cortes Xerais. Tema 6.–as administracións públicas na constitución española. a administración xeral do estado. as Comunidades Autónomas: especial referencia ós Estatutos de Autonomía. A Administración Local. A Administración Institucional. Tema 7.–Principios de actuación da Administración Pública: eficacia, xerarquía, descentralización, desconcentración e coordinación. Tema 8.–Sometemento da Administración á Lei e o dereito. Fontes do Derito Administrativo: especial referencia á Lei e ós Regulamentos. Tema 9.–A relación xurídico-administrativa. Concepto. Suxeitos: a Administración e o administrado. Capacidade e representación. Dereitos do administrado. Os actos xurídicos do administrado. Tema 10.–O procedemento administrativo: concepto e clases. A súa regulación no Dereito positivo: principios informadores. As fases do procedemento administrativo: iniciación, ordenación, instrucción e terminación. O silencio administrativo. Tema 11.–Dimensión temporal do procedemento. Os procedementos especiais: reclamacións previas ó exercicio de accións civís e laborais. A potestade sancionadora. Tema 12.–O acto administrativo: concepto, clases e elementos. Motivación e notificación. Tema 13.–Eficacia dos actos administrativos. Executividade e execución forzosa. Suspensión. Validez e invalidez do acto administrativo. Validación, conservación e conversión. Tema 14.–Revisión dos actos administrativos. Os recursos administrativos: principios xerais. O recurso de alzada. O recurso potestativo de reposición. O recurso extraordinario de revisión. O recurso económico-administrativo. Tema 15.–Revisión xurisdiccional dos actos administrativos: o recurso contencioso-administrativo. Tema 16.–Formas de acción administrativa. A actividade de fomento. A actividade de polocia: as licenzas. O servizo público: formas de xestión dos servizos públicos. Tema 17.–A intervención administrativa na propiedade privada. A expropiación forzosa. Tema 18.–A responsabilidade da Administración Pública: evolución histórica e situación actual. Tema 19.–O réxime local español: principios constitucionais e regulación xurídica. Tema 20.–O Municipio: concepto e elementos. O termo municipal. A poboación: especial referencia ó empadronamento. Tema 21.–Organización municipal. Competencias. Tema 22.–A provincia. Organización provincial. Competencias. Tema 23.–Outras Entidades Locais. Mancomunidades. Áreas Metropolitanas. Entidaddes de ámbito territorial inferior ó municipal. Tema 24.–Réxime xeral das eleccións locais. Tema 25.–Relacións das Entidades Locais coas restantes Administracións territoriais. A autonomía local. Tema 26.–Ordenanzas, Regulamentos e Bandos. Procedemento de elaboración e aprobación. Infraccións. Tema 27.–O persoal ó servizo das Entidades Locais: funcionarios, persoal laboral, persoal eventual e persoal directivo. Tema 28.–Réxime xurídico do persoal das Entidades Locais: Dereitos e deberes. Réxime disciplinario. Situacións administrativas. Incompatibilidades. Tema 29.–Os bens das Entidades Locais. O dominio público. Bens patrimoniais. Bens comunais. Tema 30.–Os contratos administrativos na esfera local. A selección do contratista. As garantías e responsabilidade na contratación. Execución, modificación e suspensión. Invalidez dos contratos. Extinción dos contratos. Tema 31.–Especialidades do procedemento administrativo local. O rexistro de entrada e saída de documentos: requisitos na presentación de documentos. Comunicación e notificacións. Tema 32.–Funcionamento dos órganos colexiados locais: réxime de sesións e acordos. Actas e certificacións de acordos. As resolucións do presidente da Corporación. Tema 33.–A lexislación sobre réxime do solo e ordenación urbana. A Lexislación básica estatal. A lexislación autónomica galega. Tema 34.–Lexislación sectorial aplicable no ámbito local. Seguridade Pública. Consumo. Espectáculos públicos. Medio Ambiente. Tema 35.–A Actividade financieira. A Lei xeral tributaria. Principios. Tema 36.–O presuposto: principios presupostarios. A Lei xeral presupostaria. Tema 37.–As facendas locais. Clasificación dos ingresos. As ordenanzas fiscais. Tema 38.–Estudo especial dos ingresos tributarios: impostos, taxas e contribucións especiais. Os prezos públicos. Tema 39.–Os presupostos das entidades locais. Procedemento de aprobación do orzamento municipal. Documentación orzamentaria. Modificacións e liquidación do orzamento. Tema 40.–O gasto público local: concepto e réxime legal. Execución dos gastos públicos. Contabilidade e contas. Dumbría, 8 de abril de 2010 O ALCALDE, José Manuel Pequeño Castro.